હવે જરા વિગતે સમજીએ કે વૈશ્વિક પોષણ અહેવાલ એ શું બલા છે અને એ કહેવા શું માગે છે. ગ્લોબલ ન્યૂટ્રિશિયન રિપોર્ટ એ વિશ્વ આરોગ્ય સંસ્થા જે ટૂંકમાં ડબલ્યુ.એચ.ઓ તરીકે ઓળખાય છે તેની સંલગ્ન સંસ્થા છે. આ સંસ્થા પ્રતિવર્ષ જગતભરમાં પોષણ બાબતે લેવાતા પગલાઓનો અભ્યાસ કરે છે અને તેનો રિપોર્ટ રજુ કરે છે. 2016નો અહેવાલ કહે છે કે ગુજરાતમાં 1.45 લાખ બાળકો ગંભીર રીતે કુપોષિત છે. આ આંકડાની સામે સરકાર કુપોષણને નાથવા માટે પ્રતિબદ્ધ કામગીરી કરી રહી છે તેવી દલીલ તરત જ કરી શકાય એમ છે પણ સબુર.